Badmintongruppa har arrangert flere turneringer i Lambertseter Flerbrukshall.  Foto: Lambertseter IF/Torbjørn Andersen 
Per Lie er trener for Lambertseter IF håndball damer i sesongen 2023/2024.  Foto: Lambertseter IF/Torbjørn Andersen 
G16-laget som ble nummer to i Norway Cup 2023. .mw-parser-output .byline{font-size:85%}.mw-parser-output .byline .hidden{display:none} Foto: Lambertseter IF/Torbjørn AndersenG16-laget som ble nummer to i Norway Cup 2023. Foto: Lambertseter IF/Torbjørn Andersen
**Lambertseter Idrettsforening** (stiftet 10. april 1945) er et idrettslag på Lambertseter i Oslo. I 2023 består idrettslaget av følgende grupper: allidrett, badminton, fotball, friidrett, håndball og innebandy. 

Idrettslaget ble stiftet som Høgda IF, men skiftet senere navn til Lambertseter Idrettsforening (LIF). LIF er tilknyttet Norges Idrettsforbund. 

LIF bruker Lambertseter stadion som treningsarena/stevner for friidrett og kamparena for fotballen. I tillegg benyttes en kunstgressbane, som åpnet i 2011, i Lambertseter Idrettspark. Kunstgressbanen ble rehabilitert høsten/vinteren 2023.

Innendørsidrettene (innebandy, håndball og badminton) bruker Lambertseter Flerbrukshall. Hallen ble åpnet i desember 2017.

Lambertseter Idrettsforening ble kåret av Oslo Idrettskrets til «Årets idrettslag i Oslo» i 2023.

### Gruppene i idrettslaget

I 2023 består idrettslaget av følgende grupper: allidrett, badminton, fotball, friidrett, håndball og innebandy.

### Historikk

#### Oppstarten

På Øvre Bekkelagshøgda og Vestenga, som i grunnen lå i et ingenmannsland da det gjaldt idrettsforeninger, var idrettsgleden på topp, skrives det på idrettslagets nettsider. Husbebyggelsen i området på denne tiden var mot Brattlikollen, Raschs vei. Østerliveien og deler av Oberst Rodes vei. for å nevne noen kjente gatenavn.

Det var to aldersgrupper som uavhengig av hverandre drev illegal idrett. Kjernen i den eldste gruppen var cirka 19-20 år og oppover, hørte til "Gutta på skauen" eller "Hjemmefronten". Den andre gruppen besto av de yngre på cirka 15-18 år.

#### Stiftelsen og navneendring

Utover våren 1945 begynte disse to gruppene å trene sammen, og spørsmålet om å danne en idrettsforening kom på tale. Tanken tok etter hvert fastere form. 10. april 1945 var det trening på Bekkelaget Sportsplass. Etter mørkets frembrudd samlet deltakerne seg og en ny idrettsforening var diskusjonstema. Diskusjonen måtte foregå lavmælt, for krigen var ennå ikke over og man kunne bli fengslet for mindre enn det å starte en illegal idrettsforening.

Klubben ble stiftet 10. april 1945 som *Høgda Idrettsforening/Høgda IF*. Navnet spilte på stedene klubben opprinnelig rekrutterte fra, Bekkelagshøgda og Nordstrandshøgda. 30. april 1945 ble klubbens første generalforsamling avviklet med cirka 30 medlemmer til stede.

Lambertseter stadion. Foto: Lambertseter IF/Torbjørn Andersen
Den 1. oktober 1952 ble det vedtatt å endre navn til Lambertseter Idrettsforening, for å knytte seg til drabantbyen og idrettsanlegget som ble laget for drabantbyens første innbyggere.

Gjennom 50-tallet gikk klubben fra å være en forening for voksne som stort sett bodde andre steder enn på Lambertseter, til å bli en masseklubb for barn og ungdom på Lambertseter. Etter hvert tok foreldrene til den nye medlemsmassen gradvis over tillitsvervene i klubben.

Siden opprettelsen har tusenvis av mennesker vært innom Lambertseter Idrettsforening, både utøvere, trenere, tillitsvalgte, ansatte og foresatte. For veldig mange har foreningen vært en viktig del av oppveksten, fysisk fostring og sosial omgang. Minnene, gledene og opplevelsene er utallige.

#### Hoppbakken «Eker'n»

Eker'n er en tidligere hoppbakke som ligger på Lambertseter i Oslo. Bakken ble gitt til nyopprettede Høgda IF i 1945. 

Bakken ble opprinnelig bygget under krigen som en bedriftsbakke for Ekebergbanen, derav navnet Eker'n. Før Høgda IF tok over bakken var den naturlig anlagt med hopp laget av snø.

#### Lambertseter Idrettspark

I 1962 ble idrettsplassen skikkelig opparbeidet med en fotballbane og 400 meters grusbelagt løpebane. Nytt garderobeanlegg stod ferdig i 1964. Lambertseter Idrettsplass ble åpnet i 1962. Første ordinære stevne der var kretsmesterskap for gutter og jenter.

I 1977 ble masteområdet regulert til friområde og året etter sto tennisbanen og ishockeybanen klar til bruk. En helt ny idrettsbane med moderne rekortandekke og gressbelagt indrebane kom i 1980. Sommeren 1981 ble Lambertseter stadion åpnet med et internasjonalt friidrettsstevne.

Klubbhuset til Lambertseter IF.  Foto: Lambertseter IF/Torbjørn Andersen 

En flott ny kunstgressbane ble åpnet i 2011 i Lambertseter idrettspark. Les mer om åpningen i Nordstrands Blad. Kunstgressbanen rehabiliteres høsten 2023. 

Lambertseter Flerbrukshall.  Foto: Lambertseter IF/Torbjørn Andersen 
Lambertseter idrettspark består i 2023 av fotballbaner, ett stadionanlegg for friidrett og en ballbinge. Om vinteren legges det naturis på deler av anlegget. 

Idrettsparken drives av Lambertseter idrettsforening. I tillegg har klubben eget klubbhus i idrettsparken. Det er også en flerbrukshall. 

#### Ny flerbrukshall åpnet i 2017

Innendørsidrettene (innebandy, håndball og badminton) i Lambertseter IF benytter Lambertseter Flerbrukshall. Hallen ble åpnet i desember 2017. 

Hallen er på rundt 3.500 kvadratmeter ifølge Oslo kommunes nettside. Den brukes sesongen 2023/2024 av Lambertseter IF, Lambertseter Bryteklubb og Nordstrand Basketball Club til organisert trening. I tillegg brukes hallen til kroppsøving for skolebarn og ungdom i nærmiljøet. Fakta om hallen: 

* Hallmål 25 x 45 meter
* Tribuneplasser til rundt 200 personer
* Eget areal for bryting
* 8 garderober, trim- og styrkerom, klubbrom, kjøkken og materiallager

Tabell herrefotball
-------------------

4. divisjon Oslo avdeling 2 2024| # | Lag | K | S | U | T | Mål | ± | P |
| --- | --- | --- | --- | --- | --- | --- | --- | --- |
| 1 | Asker 2 | 0 | 0 | 0 | 0 | 0–0 | 0 | **0**  |
| 2 | Bøler | 0 | 0 | 0 | 0 | 0–0 | 0 | **0**  |
| 3 | Follo 2 | 0 | 0 | 0 | 0 | 0–0 | 0 | **0**  |
| 4 | Grei | 0 | 0 | 0 | 0 | 0–0 | 0 | **0**  |
| 5 | Grorud 2 | 0 | 0 | 0 | 0 | 0–0 | 0 | **0**  |
| 6 | Heming | 0 | 0 | 0 | 0 | 0–0 | 0 | **0**  |
| 7 | Kjelsås 2 | 0 | 0 | 0 | 0 | 0–0 | 0 | **0**  |
| 8 | Lambertseter | 0 | 0 | 0 | 0 | 0–0 | 0 | **0**  |
| 9 | Lokomotiv Oslo 2 | 0 | 0 | 0 | 0 | 0–0 | 0 | **0**  |
| 10 | Lommedalen | 0 | 0 | 0 | 0 | 0–0 | 0 | **0**  |
| 11 | Stovner | 0 | 0 | 0 | 0 | 0–0 | 0 | **0**  |
| 12 | Årvoll | 0 | 0 | 0 | 0 | 0–0 | 0 | **0**  |
| Sist oppdatert: 7. april 2024  **·**  Kilde  **·**  Rediger |

10. divisjon Oslo 2024 avdeling 2| # | Lag | K | S | U | T | Mål | ± | P |
| --- | --- | --- | --- | --- | --- | --- | --- | --- |
| 1 | Christiania 2 | 0 | 0 | 0 | 0 | 0–0 | 0 | **0**  |
| 2 | Bislett 3 | 0 | 0 | 0 | 0 | 0–0 | 0 | **0**  |
| 3 | Ellingsrud 2 | 0 | 0 | 0 | 0 | 0–0 | 0 | **0**  |
| 4 | Lambertseter 3 | 0 | 0 | 0 | 0 | 0–0 | 0 | **0**  |
| 5 | Lindeberg | 0 | 0 | 0 | 0 | 0–0 | 0 | **0**  |
| 6 | OSI 5 | 0 | 0 | 0 | 0 | 0–0 | 0 | **0**  |
| 7 | Romsås 2 | 0 | 0 | 0 | 0 | 0–0 | 0 | **0**  |
| 8 | Sagene 3 | 0 | 0 | 0 | 0 | 0–0 | 0 | **0**  |
| 9 | Sterling 2 | 0 | 0 | 0 | 0 | 0–0 | 0 | **0**  |
| 10 | Stovner 3 | 0 | 0 | 0 | 0 | 0–0 | 0 | **0**  |
| Sist oppdatert: 11. april 2024  **·**  Kilde  **·**  Rediger |

Kjente utøvere
--------------

* Hege Peikli (nå Randall) – ski
* Andrea Rooth (født 2002) – friidrett
* Friidrettsfamilien Rooth fra Lambertseter
* Anders Gjeldnes (født 1965) – 400 meter
* Gøte Lundblad (1948–2017) – 800-meterløper
* Marit Wold (nå Mikkelsplass) (født 1965) – ski
* Anette Bøe (født 1957) – ski

Referanser
----------

1. ↑
2. ↑  Oslo Idrettskrets (21. april 2023). «Feiring av idretten i Oslo». *www.idrettsforbundet.no*. Besøkt 27. august 2023. «Årets idrettslag er Lambertseter IF. | Lambertseter IF har sunn og god drift, solid organisering og god økonomistyring. Idrettslaget er opptatt av å skape et trygt og mangfoldig fellesskap og deres visjon er «Lagånd i fokus».»
3. ↑  «Kort historie og norgesmestere fra Lambertseter IF». Lambertseter IF.
4. ↑  Kjersti Granum (1981). «Lambertseter Oslos første drabantby». *Nasjonalbiblioteket*.
5. ↑  Erik Opsahl (1993). «Fra bønder til blokker : historien om Lambertseter - Norges første drabantby». *Nasjonalbibilioteket*.
6. ↑  «Lambertseter fikk sin kunstgressbane». *Nordstrands Blad*.
7. ↑  «Lambertseter Flerbrukshall». Oslo kommune.
8. ↑  «Norges nye friidrettsfamilie: – Alle tre har en likhet med Gjert». *www.vg.no*. 16. juli 2020.
9. ↑  «Full fart med familien Rooth». *Nordstrands Blad* **(norsk)**. 30. mai 2010. Besøkt 27. august 2023.

Se også
-------

* Lambertseter ishockeyklubb
* Lambertseter Svømmeklubb
* Lambertseter Skøyteklubb
* Eker'n

Eksterne lenker
---------------

* Lambertseter IF
* Lambertseter Stadion - Nordic Stadiums

| * v
* d
* r
4. divisjon fotball for menn, Oslo Fotballkrets, avdeling 2, 2024 |
| --- |
|  | 
* Asker 2
* Bøler
* Follo 2
* Grei
* Grorud 2
* Heming
* Kjelsås 2
* Lambertseter
* Lokomotiv Oslo 2
* Lommedalen
* Stovner
* Årvoll

 | Norges flagg |

| * v
* d
* r
9. divisjon fotball for menn, Oslo Fotballkrets, avdeling 1, 2024 |
| --- |
|  | 
* BI Athletics
* Bislett 2
* Bjørndal 2
* Frelsesarmeen
* Haugerud 2
* Holmen 2
* Lambertseter 2
* Oldenborg 3
* Grüner/Sagene
* Vålerenga 2

 | Norges flagg |

| * v
* d
* r
10. divisjon fotball for menn, Oslo Fotballkrets, avdeling 2, 2024 |
| --- |
|  | 
* Asker 4
* Ellingsrud 2
* Grei 3
* Lambertseter 3
* Lindeberg
* Nesodden 3
* OSI 5
* Romsås 2
* Stovner

 | Norges flagg |

|  |  |
| --- | --- |
| Oppslagsverk/autoritetsdata | Oslo Byleksikon **·** VIAF
 |